**Raport privind activitatea**

**Proiectului ”Reforma Învățământului în Moldova”**

**pentru anul 2017**

CONȚINUT

[Rezumat 2](#_Toc505070162)

[Componenta 1: Îmbunătățirea calității educației: 2](#_Toc505070163)

[Implementarea standardelor de asigurare a calității în școli 2](#_Toc505070164)

[Implementarea cerințelor de mediu în cadrul desfășurării lucrărilor de renovare 4](#_Toc505070165)

[Îmbunătăţirea sistemului de evaluare a elevilor 7](#_Toc505070166)

[Îmbunătăţirea calităţii datelor şi a sistemelor de management 7](#_Toc505070167)

[Componenta 2: Optimizarea sectorului educațional 8](#_Toc505070168)

[Componenta 3: Perfecționarea capacităților Ministerului Educației privind monitorizarea reformei 9](#_Toc505070169)

[Comunicare și percepția reformei 9](#_Toc505070170)

[Debursări în cadrul Proiectului ”Reforma Învățământului în Moldova” 10](#_Toc505070171)

[Finanțarea adițională pentru PRIM 10](#_Toc505070172)

[*Anexa nr. 1 Lista școlilor de circumscripție care sunt renovate de MECC și FISM* 12](#_Toc505070173)

[*Anexa nr. 2 Progresul de implementare a Indicatorilor de debursare ai PRIM* 13](#_Toc505070174)

[*Anexa 3. Cadrul de rezultate şi monitorizare* 15](#_Toc505070175)

[*Anexa nr. 4 Activitățile PRIM și PRIM - FA și rezultatele scontate ale proiectului* 19](#_Toc505070176)

# Rezumat

Proiectul ”Reforma Învățământului în Moldova” (PRIM) sprijină Programul de Reforme al Guvernului prin susţinerea activităţilor ce vor consolida calitatea educaţiei, și anume:

* reabilitarea infrastructurii școlilor de circumscripție și dotarea lor conform standardelor de asigurare a calităţii, elaborate de către Ministerul Educației;
* implementarea unui sistem modern actualizat de formare a directorilor de școală şi cadrelor didactice;
* modernizarea Sistemului Informațional de Management în Educație (SIME), care va contribui la elaborarea politicilor bazate pe informații curente şi veridice in domeniul educației;
* consolidarea sistemului de testare și evaluare, inclusiv participarea regulată la Programul de evaluare internațională PISA.

PRIM este un Credit de Investiţii Specific, finanțat de Banca Mondială, care urmează să fie implementat pe parcursul a șase ani, în perioada aprilie 2013 – iunie 2019. Proiectul este orientat spre o abordare bazată pe performanţe, respectiv, debursările acestuia se efectuează conform realizării Indicatorilor de Debursare.

Proiectul ”Reforma Învățământului în Moldova” este structurat pe 3 componente:

* *Componenta 1: Îmbunătățirea calității educației*
* *Componenta 2: Optimizarea sectorului educațional*
* *Componenta 3: Îmbunătățirea capacităților Ministerului Educației de a monitoriza reforma*.

Pentru primele două componente ale proiectului: (i) “Îmbunătăţirea calităţii educaţiei”, şi (ii) “Optimizarea sectorului educaţional”, a fost stabilită o serie de indicatori de debursare (DLIs), în baza cărora s-au efectuat debursările la bugetul de stat ca suport bugetar. A treia componentă, “Îmbunătățirea capacităţilor Ministerului Educaţiei de a monitoriza reforma”, este sprijinită prin asistenţa tehnică (AT), în conformitate cu metodele tradiţionale de debursări ale Băncii Mondiale.

Pentru implementarea Proiectului ”Reforma Învățământului în Moldova”, pe parcursul anului 2017 au fost desfășurate următoarele activități:

# Componenta 1: Îmbunătățirea calității educației:

*Obiectivul acestei componente este de a contribui la îmbunătățirea calității educației în sectorul învățământului general din Republica Moldova*. În vedereaconsolidării calității învățământului, PRIM acordă suport în cinci domenii principale: (i) elaborarea și implementarea standardelor de asigurare a calității în școlile de circumscripție; (ii) stabilirea programelor de formare a cadrelor de conducere și cadrelor didactice; (iii) perfecționarea sistemelor de evaluare a elevilor; și (iv) îmbunătățirea calității datelor și a sistemelor de management;

## Implementarea standardelor de asigurare a calității în școli

Standardele școlare de asigurare a calității sunt destinate pentru îmbunătățirea sistemului de învățământ general. În conformitate cu Manualul Operațional al Proiectului, prin ordinul Ministerului Educaţiei nr. 61 din 10 februarie 2015, au fost aprobate ***Standardele operaţionale minime de asigurare a calităţii pentru şcolile de circumscripţie***. Standardele operaţionale minime includ un set de indicatori obiectivi și măsurabili, identificați ca factori de bază pentru a îmbunătăți condițiile de învățare în școli, care eventual duc la îmbunătățirea calității educației.

Pe parcursul anului 2017, Ministerul Educației, Culturii și Cercetării a continuat implementarea standardelor de asigurare a calității în șase școli de circumscripție (lista școlilor este prezentată în Anexa nr. 1), cu finanțare din bugetul de stat.

În perioada ianuarie-decembrie 2017, au fost desfășurate **29** proceduri de achiziții publice pentru lucrări de renovare la instituțiile de învățământ selectate pentru renovare, servicii supraveghere tehnică și control de autor. În rezultatul licitațiilor au fost încheiate 7 contracte pentru lucrări de renovare, 4 contracte pentru servicii supraveghere tehnică, 7 contracte pentru control de autor, 3 contracte pentru servicii de verificare a documentației de proiect, care au fost necesare, în urma modificărilor apărute în procesul executării lucrărilor, 1 acord adițional de modificare a contractului la lucrări și 7 acorduri adiționale de prelungire a valabilității contractelor pentru lucrările de renovare și serviciile de supraveghere tehnică a lucrărilor.

Totodată, a fost extins termenul de execuție a lucrărilor pentru toate instituțiile de învățământ:

* Liceul Teoretic „M. Manole„ din s. Sălcuța, r-nul Căușeni – pînă pe data de 30.06.2018 (proces-verbal nr. 35 din 07.12.2017);
* Gimnaziul „Alexandru cel Bun„ din com. Vărzărești, r-nul Nisporeni – pînă pe data de 30.05.2018 (proces-verbal nr. 30 din 23.11.2017);
* Liceul Teoretic “Lucian Blaga”, or. Iargara, r-nul Leova (str. Școlii, nr. 1) – pînă pe data de 30.05.2018 (proces-verbal nr. 37 din 07.12.2017);
* Liceul Teoretic “Lucian Blaga”, or. Iargara, r-nul Leova (str. 27 August, nr. 14) – pînă pe data de 30.06.2018 (proces-verbal nr. 27 din 16.11.2017);
* Liceul Teoretic “Vasile Pîrvan”, com. Gotești, r-nul Cantemir – pînă pe data de 30.06.2018 (proces-verbal nr. 29 din 23.11.2017);
* Liceul Teoretic “S. Lucaci”, or. Costeşti, r-nul Rîşcani – pînă pe data de 30.06.2018 (proces-verbal nr. 36 din 07.12.2017);
* Liceul Teoretic „Mihai Eminescu„ din sat. Sipoteni r-nul Călărași – pînă pe data de 15.07.2018 (proces-verbal nr. 34 din 23.11.2017).

În urma modificărilor efectuate în documentația de proiect, pe parcursul executării lucrărilor apar proceduri noi de achiziție: de excludere și includere a volumelor și lucrărilor suplimentare.

În prezent, sunt inițiate proceduri de negociere pentru lucrări suplimentare la următoarele instituții de învățământ:

- Liceul Teoretic „Mihai Eminescu„ din sat. Sipoteni r-nul Călărași;

- Liceul Teoretic “Lucian Blaga”, or. Iargara, r-nul Leova (str. 27 August, nr. 14).

De asemenea, în urma modificărilor efectuate de proiectant se desfășoară procedura de excludere a volumelor de lucrări la Liceul Teoretic “Lucian Blaga”, or. Iargara, r-nul Leova (str. 27 August, nr. 14).

În vederea finanțării lucrărilor de renovare a instituțiilor de învățământ primar, gimnazial și liceal din subordinea autorităților administrației publice locale au fost prevăzute resurse financiare în valoare de 110 milioane lei în Legea bugetului de stat pentru anul 2017, aprobată la 16 decembrie 2016. La situația din 31 decembrie 2017, au fost executate lucrări de renovare în cele șase instituții renovate de Ministerul Educației, Culturii și Cercetării în sumă de 79,3 milioane lei. Pentru anul 2018 au fost bugetați 57, 8 milioane lei pentru continuarea lucrărilor de renovare, servicii de supraveghere tehnică și control de autor.

Procentajul de executare a lucrărilor de renovare la situația din 31 decembrie 2017 este prezentat în tabelul de mai jos.

**Tabelul 1. Informație privind executarea lucrărilor de renovare la situația din 31 decembrie 2017**

|  |  |  |  |  |
| --- | --- | --- | --- | --- |
| ***Nr. d/o*** | ***Denumirea obiectului*** | ***Executarea la 31.12.2017***  ***(cu TVA)***  ***mln. lei*** | ***Valoarea contractului mln. lei*** | ***% executării*** |
| 1 | Liceul Teoretic „M. Manole„ din s. Sălcuța, r-nul Căușeni | 19 414,42 | 25 997 ,36 | 74,60 |
| 2 | Gimnaziul „Alexandru cel Bun„ din com. Vărzărești r-nul Nisporeni | 6 158,11 | 13 355, 84 | 46,10 |
| 3 | Liceul Teoretic “Lucian Blaga”, or. Iargara, r-nul Leova (str. Școlii, nr. 1) | 11 707,11 | 13 542,97 | 86,44 |
| 4 | Liceul Teoretic “Lucian Blaga”, or. Iargara, r-nul Leova (str. 27 August, nr. 14) | 3 009,59 | 7 786, 98 | 38,65 |
| 5 | Liceul Teoretic “Vasile Pîrvan”, com. Goteşti, r-nul Cantemir | 14 001,26 | 21 458,10 | 65,20 |
| 6 | Liceul Teoretic “S. Lucaci”, or.Costeşti, r-nul Rîşcani | 15 034,05 | 18 946,13 | 79,40 |
| 7 | Liceul Teoretic „Mihai Eminescu„ din sat. Sipoteni r-nul Călărași | 9 978,63 | 24 876 ,43 | 40,10 |
|  | TOTAL: | 79 303,17 | 125 963,81 |  |

Consultanții lucrări civile din cadrul PRIM au asigurat monitorizarea executării lucrărilor de renovare la aceste instituții, prin efectuarea vizitelor periodice la fața locului, în colaborare cu Direcțiile raionale de învățământ și cu administrațiile publice locale responsabile de reabilitarea școlilor.

# Implementarea cerințelor de mediu în cadrul desfășurării lucrărilor de renovare

Pe parcursul anului 2017, activitatea a fost axată pe implementarea Cadrului Managementului de Mediu în procesul de renovare a instituțiilor de învățământ in cadrul PRIM. Au fost pregătite și anexate la contractele de antrepriză Listele de verificare de mediu, Planul de Management de Mediu si listele de verificare a Planului de Management de Mediu, Planul de monitorizare pentru următoarele instituții de învățământ: *1. Gimnaziul „Alexandru cel Bun” din com. Varzăresti, raionul Nisporeni; 2. Liceul Teoretic „Vasile Pîrvan” din com. Gotești, raionul Cantemir; 3. Liceul Teoretic „Mihai Eminescu” din sat. Sipoteni, raionul Călărași; 4. Liceul Teoretic „Lucian Blaga” din or. Iargara, raionul Leova; 5. Liceul Teoretic „S. Lucaci” din or. Costești, raionul Rîșcani; 6. Liceul Teoretic „Meșterul Manole” din sat. Sălcuța raionul Căușeni.*

Suplimentar, au fost elaborate aceste materiale și anexate la contractul de antrepriză pentru Liceul Teoretic ”Lucian Blaga” din or. Iargara, raionul Leova (Școala primară din str. 27 august).

Pe parcursul anului 2017, au fost monitorizate lucrările de reconstrucție la instituțiile de învățământ menționate mai sus. În total, au fost efectuate 40 deplasări în teritoriu. Pe rezultatele monitorizărilor au fost elaborate rapoarte de serviciu expediate în adresa instituțiilor de învățământ, antreprenorilor, Inspecțiilor ecologice, cu indicații și propuneri privind realizarea prevederilor Cadrului de Management de Mediu; concomitent, a fost acordată asistență consultativă necesară. În același timp, in adresa antreprenorilor a fost pregătită și expediată o circulara din partea Ministerului Educației, Culturii si Cercetării de atenționare, în vederea respectării cerințelor stabilite de Banca Mondiala în Listele de verificare a Planului de Management de Mediu si Planului de Monitorizare, anexate la contractele de antrepriza. E necesar de menționat că pe parcursul desfășurării lucrărilor, antreprenorii s-au conformat cerințelor legislației naționale si celor stabilite de Banca Mondiala prin CMM, obiecțiile si propunerile fiind realizate în termenii stabiliți.

În conformitate cu prevederile stipulate în Cadrul Managementului de Mediu și indicațiilor Băncii Mondiale, au fost organizate și desfășurate consultări publice pe marginea Planului de Management de Mediu pentru obiectele noi construite la Liceul Teoretic „V. Pîrvan”, comuna Gotești, raionul Cantemir (cazangerie, stație de epurare) si Liceul Teoretic „Meșterul Manole” din sat. Sălcuța, raionul Căușeni (atelierul tehnologic), cu participarea cadrelor didactice, reprezentanților primăriei, societății civile, agenților economici, consilieri locali și cetățeni din localitățile menționate. În baza rezultatelor consultărilor, s-au întocmit procese verbale, expediate în adresa Băncii Mondiale. De asemenea, au fost elaborate și expediate în adresa Băncii Mondiale materialele solicitate de Bancă referitor la construcția cazangeriei la Liceul Teoretic „V. Pîrvan” și atelierului la Liceul Teoretic „Meșterul Manole”, ca obiecte noi în construcție.

S-a elaborat și prezentat Băncii Mondiale propuneri de modificare și completare a Cadrului de Management de Mediu, in vederea actualizării acestuia. Versiunea actualizată a CMM a fost expediată FISM-ului și celor 15 instituții de învățământ care vor fi renovate de FISM.

În rezultatul vizitei întreprinse de către misiunea Băncii Mondiale în perioada 19-23 septembrie 2016, pentru evaluarea progresului PRIM, s-a constatat că Ministerul Educaţiei întimpină mari dificultăți în realizarea indicatorilor DLI 2, 3 și 4 ce țin de renovarea instituțiilor de învățământ, în conformitate cu standardele şcolare de asigurare a calităţii și anume: procedura de achiziții a lucrărilor de renovare conform standardelor naționale este foarte anevoioasă și durează o perioadă mai îndelungată și finanțarea lucrărilor din componenta bugetară a fost în întîrziere, ceea ce a dus la tergiversarea termenului de îndeplinire a lucrărilor.

În acest context, Ministerul Educației, Culturii și Cercetării (MECC) și Banca Mondială au convenit asupra restructurării PRIM, și anume a indicatorilor *DLI 2 „30 la sută din şcolile de circumscripție îndeplinesc standardele şcolare de asigurare a calităţii aprobate”, DLI 3 „50 la sută din şcolile de circumscripție îndeplinesc standardele şcolare de asigurare a calităţii aprobate” şi DLI 4 „70 la sută din şcolile de circumscripție îndeplinesc standardele şcolare de asigurare a calităţii aprobate”)*, și transmiterea responsabilităților pe domeniul de renovare a instituţiilor de învăţămînt de la Ministerul Educaţiei la Fondul de Investiţii Sociale din Moldova (FISM), care are o experienţă mai vastă în domeniu.

Conform Procesului Verbal nr. 21-25-06-02 al ședinței Comitetului Interministerial pentru Planificare Strategică din 17 noiembrie 2016 a fost aprobată propunerea privind restructurarea PRIM, iar Ministerul Finanțelor a remis Băncii Mondiale solicitarea de restructurare și împreună cu Ministerul Educației au întreprins acțiunile privind demararea procedurilor ulterioare. La 6 februarie 2017, Banca Mondială a aprobat restructurarea PRIM, care a inclus trei modificări majore: (i) revizuirea Obiectivului de Dezvoltare al Proiectului și cadrului de rezultate corespunzător; (ii) aranjamentele noi de debursări și implementare; și (iii) extinderea datei de închidere a proiectului cu 10 luni. *Anexa nr. 3 prezintă Cadrul de rezultate și monitorizare al PRIM.*

Ca urmare a restructurării PRIM din februarie 2017, alocările pentru indicatorii DLI 2, 3 și 4 (în total 8,1 milioane DST, aproximativ 12 milioane USD) au fost transferate în totalitate către FISM pentru renovarea a 15 școli (Lista școlilor este prezentată în Anexa 1), costul mediu al fiecărei școli fiind de 800 000 dolari SUA. Selectarea școlilor a fost efectuată în baza unor criterii clare și transparente, convenite împreună cu Banca, conform cărora sunt eligibile doar școlile cu un număr de peste 600 de elevi, unul din criteriile de selectare. Două din aceste instituții (*LT ”Vasile Coroban” (487 elevi) din or. Glodeni și LT ”Ștefan Vodă” (599 elevi) din or. Ștefan Vod*ă) au mai puțin de 600 de elevi. Prin scrisoarea nr. 14/15 – 593 din 09.06.2017, Ministerul Educației a adresat o solicitare către Banca Mondială privind acceptarea acestor două școli pentru desfășurarea lucrărilor de renovare, ținînd cont de situația demografică pozitivă din regiune și mărirea numărului de elevi în aceste școli în următorii ani, ca urmare a optimizării rețelei școlare.

Ministerul Educației, Culturii și Cercetării va rămâne responsabil pentru achiziționarea și distribuirea mobilierului și echipamentului de laborator pentru aceste 15 școli, în conformitate cu Manualul Operațional al Proiectului. De asemenea, au fost modificate aranjamentele de debursare pentru fondurile alocate inițial pentru DLI 2, 3 și 4 din cele bazate pe DLI pe cele tradiționale, ceea ce implică finanțarea directă a lucrărilor de construcție și cheltuielilor aferente. În acest context, au fost introduse ajustări la descrierea proiectului în Acordul de Finanțare. Prin Decretul Președintelui Republicii Moldova nr. 284-VIII din 19 iulie 2017, a fost promulgată Legea pentru ratificarea Amendamentului nr. 2 la Acordul de finanțare dintre Republica Moldova și Asociația Internațională pentru Dezvoltare privind realizarea Proiectului reforma învățământului în Moldova.

Totodată, echipa PRIM a lucrat asupra modificării Manualului Operațional al Proiectului pentru delimitarea clară a responsabilităților MECC și FISM privind procesul de renovare a instituțiilor de învățământ, care a fost remis Băncii Mondiale pentru examinare și aprobare.

* **Stabilirea programelor de formare și remunerare a cadrelor didactice și manageriale**

Ministerul Educației a elaborat și a aprobat noul program de formare continuă pentru cadrele didactice (Ordinul nr. 988 din 23 noiembrie 2016) și pentru cadrele de conducere (Ordinul nr. 989 din 23 noiembrie 2016), în baza standardelor de competență profesională definite pentru cadrele didactice și cadrele de conducere. Formarea cadrelor didactice include cinci module: (i) proiectarea educațională în contextul curriculumului educațional axat pe competențe; (ii) mediul educațional incluziv; (iii) predarea și evaluarea în contextul educației active; (iv) dezvoltarea profesională a cadrului didactic pentru asigurarea calității în educație; și (v) parteneriat pentru educație. Formarea cadrelor de conducere include 6 module: (i) viziune și strategii; (ii) curriculumul; (iii) resursele umane; (iv) resursele financiare și materiale; (v) structuri și proceduri; și (vi) comunitatea și parteneriat. În luna decembrie 2016, Ministerul Educației a realizat indicatorul DLI 5 ”***Programul actualizat de formare a directorilor de școală şi cadrelor didactice aprobat în mod oficial şi implementarea acestuia iniţiată***”.

Pe parcursul anului 2016 și 2017, Ministerul Educației a realizat formări pentru circa 2630 cadre didactice și 950 directori de școală și directori adjuncți, realizând în luna decembrie 2017 ***indicatorul DLI 6 ”30 la sută din directorii de școală și 10 la sută din cadrele didactice formate, în baza unui program actualizat de formare a cadrelor didactice și directorilor de școală”.***

Referitor la realizarea ***indicatorului DLI 7* ”*Noul program de salarizare a directorilor de școală și cadrelor didactice adoptat”,***Ministerul Educației a adresat o scrisoare către Guvernul Republicii Moldova și Ministerul Finanțelor privind inițierea procedurii de restructurare a PRIM pe indicatorul DLI 7. Dat fiind faptul că prin Dispoziția Prim-Ministrului nr. 80-d din 28 iulie 2017 a fost aprobat Conceptul privind sistemul unitar de salarizare în sectorul bugetar, care cuprinde și salarizarea cadrelor didactice și de conducere, și deoarece elaborarea unui nou program de remunerare bazat pe performanță va dura mai mult timp decât a fost anticipat inițial în cadrul Proiectului, și ținând cont de faptul că sistemele de control și monitorizare nu sunt încă funcționale, Ministerul Educației a propus restructurarea acestui indicator și alocarea resurselor financiare aferente acestui indicator pentru renovarea încă a două școli de circumscripție pentru a le aduce în conformitate cu standardele de asigurare a calității în educație. Prin scrisoarea nr. 13/1-7/313 din 07 noiembrie 2017, Ministerul Finanțelor a adresat către Banca Mondială o solicitare de restructurare a indicatorului DLI 7 și de extindere a PRIM cu 12 luni, pentru a avea suficient timp pentru renovarea școlilor.

## Îmbunătățirea sistemului de evaluare a elevilor

Toate activitățile care au fost prevăzute în acest domeniu au fost desfășurate cu succes. Evaluările naționale la clasa a 4-a și a 9-a la limba română, limba rusă și matematică au fost revizuite, rezultatele acestora au fost analizate de către Agenția Națională pentru Curriculum și Evaluare (ANCE) și diseminate în mod public.

La acest capitol, principalul obiectiv a fost ***participarea Republicii Moldova la Programul Internaţional pentru Evaluarea Elevilor*** - PISA 2015. Programul PISA este un studiu comparativ internaţional, care are scopul de a măsura competenţele de bază ale elevilor de 15 ani, obţinute către sfârşitul ciclului gimnazial, în trei domenii: ştiinţe, matematică, citire/lectură. De asemenea, studiul arată nivelul de pregătire a elevilor din fiecare ţară comparativ cu alte ţări PISA. Programul PISA a fost iniţiat de către Organizaţia pentru Cooperare şi Dezvoltare Economică (OECD), în 2000, în program fiind implicate peste 70 de ţări. PISA are loc o dată în 3 ani, iar până în anul 2015, la nivel mondial au fost organizate 6 testări.

Republica Moldova a luat parte pentru prima dată la Programul PISA în anul 2009. PISA 2015 a fost cea de a doua participare a Moldovei la acest program internațional. Programul PISA 2015 a inclus realizarea unei Testări Pilot în 2014 şi a Testării de Bază în 2015.

La Testarea de Bază PISA 2015 în Republica Moldova au participat circa 5 400 elevi din 229 instituţii de învăţământ de diferite tipuri (gimnazii, licee, şcoli profesionale, colegii) din toate raioanele republicii. În decembrie 2016, au fost diseminate primele rezultate PISA 2015. Agenția Națională pentru Curriculum și Evaluare [a analizat](http://edu.gov.md/sites/default/files/document/prezentare_pisa_2015_ance.pdf) Raportul general OECD-PISA 2015 și a desfășurat analiza proprie a datelor și a elaborat un [raport structurat privind rezultatele înregistrate de Republica Moldova](http://aee.edu.md/sites/default/files/raport_pisa_2015_ance.pdf) la testarea din 2015. Raportul a fost prezentat public, în cadrul unui eveniment, [pe data de 7 februarie 2017](http://edu.gov.md/ro/content/prezentarea-raportului-detaliat-pisa-2015) și a fost [publicat pe pagina web a Ministerului Educației](http://edu.gov.md/ro/content/pisa-2015-crestere-dinamica-punctajului-mediu-la-fiecare-disciplina-dar-rezultate-inca-joase) și pe site-ul [Agenției Naționale pentru Curriculum și Evaluare](http://www.aee.edu.md/content/raportul-pisa-2015). Indicatorul ***DLI 9 ”Rezultatele participării RM la PISA 2015 sunt analizate și diseminate”*** a fost realizat în luna martie 2017.

## Îmbunătăţirea calităţii datelor şi a sistemelor de management

PRIM a continuat susținerea consolidării Sistemului Informațional de Management în Educație (SIME), care include învățământul primar și secundar general, cît și includerea a noului modul pentru educația timpurie. Conform regulamentului privind sistemul de cartografiere a școlilor primare, gimnaziilor și liceelor, aprobat prin Hotărârea Guvernului nr. 899 din 27.10.2014, care prevede colectarea datelor în SIME de două ori pe an, datele școlare sunt permanent colectate și introduse în sistem, și sistemul poate genera date la nivel de școală. În baza datelor disponibile în SIME, a fost completată “Fișa școlii” pentru anul de studii 2015-2016. Fișele școlii au fost plasate pe pagina web <http://sime.md:8080/>, și tuturor școlilor li s-a solicitat să-și tipărească fișa și să o afișeze public. Fișa școlii a fost elaborată și aprobată prin ordinul Ministrului Educației nr. 1073 din 16 octombrie 2014, care face mai transparentă activitatea instituțiilor de învățământ și permite beneficiarilor să-și expună poziția civică referitor la administrarea instituției de învățământ. De asemenea, fișa școlii permite Ministerului Educației să monitorizeze abandonul școlar după gen și motivul plecării. În colaborare cu Compania IT „Cristalion -Plus ”  se lucrează la elaborarea mecanismului de generare automatizată a fișelor școlilor pentru a ușura procesul pentru administratorii sistemului. Fișele școlii pentru anul de studii 2016/2017 urmează să fie plasate pe pagina web <http://sime.md:8080/> în luna februarie-martie 2018. Totodată a fost implementat mecanismul de monitorizare (contor) a numărului de persoane care au vizualizat fișele școlilor pe fiecare raion per instituție pe web-portalul [sime.md:8080](http://sime.md:8080/).

Este necesar de menționat oferirea de către Banca Mondială a unui grant în mărime de 365 mii USD, destinat pentru consolidarea capacităților SIME, un instrument eficient de colectare a datelor în sistemul educațional. Obiectivul acestui Proiect a constat în consolidarea calităţii, gradului de transparenţă şi utilizării statisticilor din domeniul învăţămîntului pentru a informa mai bine reformele educaționale în curs de desfășurare în Republica Moldova. Acordul de Grant a fost semnat și ratificat de către Parlamentul Republicii Moldova la 03 martie 2016 și a întrat în vigoare la 4 aprilie 2016. Proiectul a fost implementat de către Ministerul Educației, cu suportul unei echipe de consultanți din cadrul PRIM, care au fost responsabili pentru managementul financiar și de achiziții.

# Componenta 2: Optimizarea sectorului educațional

*Obiectivul acestei componente constă în îmbunătățirea eficienței sectorului, prin eliminarea capacității în exces și crearea unui sistem de învățământ mai flexibil, care va fi mai bine dotat pentru a asigura o educație în conformitate cu cerințele economiei moderne.*

Pe parcursul anului 2017, a fost asigurată continuitatea procesului de bugetare a instituțiilor de învățământ primar și secundar general, bazată pe costul standard per elev cu aplicarea coeficienților stabiliți de Guvern. Ministerul Educației continuă să realizeze progrese în acest domeniu.

Obiectivele stabilite pentru toți cei patru indicatori asociați cu acest domeniu al proiectului au fost realizați:

1. *DLI 13 ”80% din școli primare și secundare generale cu bugete aprobate conform formulei de finanțare per elev” (în anul 2013)*
2. *DLI 14 ” 980 de clase ale instituţiilor din învățământul primar şi secundar general reorganizate în comparație cu anul de referință 2011-2012” (în anul 2015);*
3. *DLI 16 ” Instituirea sistemului pentru monitorizarea detaliată şi reducerea abandonului şcolar în învăţământul general (folosind sistemul SIME) (în anul 2015).*
4. *DLI 15 ”Raportul elev-cadru didactic pentru clasele I-XII majorat de la 10,5:1 la 11,5:1” (în anul 2016).*

În primul semestru al anului 2017, cu suportul PRIM a fost desfășurat un ***Studiu de fezabilitate privind rețeaua școlară existentă.*** Obiectivul acestui studiu a fost de a oferi date Ministerului Educației în procesul de luare a deciziilor privind organizarea în continuare și managementul rețelei școlare, precum și implementarea standardelor școlare în școlile de circumscripție. Activitatea a inclus o analiză bazată pe date a rețelei școlare existente (inclusiv spațiile școlare, accesibilitatea, numărul elevilor – în prezent și în viitor — și personalul atribuit la aceste spatii școlare), precum și identificarea opțiunilor potențiale pentru optimizarea rețelei școlare, precum și estimarea eventualelor economii de închidere și comasare a școlilor. Acest studiu a fost discutat cu direcțiile raionale de învățământ, cadrele didactice, etc.

# Componenta 3: Perfecționarea capacităților Ministerului Educației privind monitorizarea reformei

*Obiectivul acestei componente este de a acorda suport la consolidarea capacităților Ministerului Educației de a implementa, evalua și monitoriza reforma.*

## Comunicare și percepția reformei

În primul semestru al anului 2017, consultantul în comunicare al PRIM a realizat mai multe activități ce au avut ca scop informarea publicului despre acțiunile întreprinse de Ministerul Educației în vederea modernizării sistemului de învățământ.

Pentru a spori accesul la informații despre PRIM, pe pagina web a Ministerului Educației, la rubrica Proiecte, a fost creată subrubrica PRIM, unde a fost plasată informație generală despre PRIM, dar și rapoarte de activitate, noutăți (<http://edu.gov.md/ro/content/proiectul-bancii-mondiale-reforma-invatamantului-moldova-prim>).

Toate știrile/anunțurile elaborate au fost publicate pe pagina web a Ministerului Educației <http://edu.gov.md/>, iar comunicatele de presă și anunțurile despre PRIM au fost publicate pe portalul <http://www.civic.md/> - portal cu care s-a inițiat un parteneriat de colaborare.

În perioada de referință, consultantul PR al PRIM a scris și a redactat știri și articole care au vizat nemijlocit acțiunile din cadrul PRIM: renovarea școlilor, implementarea standardelor profesionale ale cadrelor didactice și manageriale, rețeaua școlară, evaluarea elevilor, vizitele misiunii BM etc. În medie, fiecare comunicat de presă a fost preluat de cel puțin 15 surse: site-uri de știri, agenții de presă, posturi radio și tv.

Consultantul PR a coordonat și a facilitat interacțiunea dintre mass-media și Ministerul Educației, răspunzând la solicitările din partea presei, în special în perioada când au avut loc probele la examenul de bacalaureat. De asemenea, consultatul PR al PRIM a oferit asistență serviciului de presă al Ministerului Educației în elaborarea și redactarea știrilor, comunicatelor de presă, invitațiilor pentru presă, anunțurilor etc.

Consultantul PR a participat nemijlocit la evenimentele desfășurate de Ministerul Educației, precum și la organizarea lor. Pe parcursul anului 2017 au avut loc peste 22 de evenimente media, dintre care: briefing-uri de presă (sesiunea de bacalaureat, cazurile de corupție în școli, rezultatele PISA), mese rotunde (Codul de etică al cadrului didactic, standardele profesionale), conferințe de presă (rezultatele bacalaureatului, premierea celor mai buni elevi, profesori, derularea campaniilor de informare în școli etc), prezentări. Circa 20 de surse media au preluat comunicatul de presă despre rezultatele PISA.

În perioada de referință, Consultantul PR a elaborat și a diseminat bilunar un newsletter care este un instrument eficient de comunicare cu publicul. Buletinul conține știri și anunțuri din toate domeniile învățământului, fiind distribuit instituțiilor de învățămînt, direcțiilor raionale de învățământ, serviciilor teritoriale de asistență psihopedagogică, primăriilor.

Totodată, consultantul PR a participat la elaborarea materialelor informaționale/promoționale despre PRIM și despre activitățile realizate în cadrul acestui proiect. Materialele au fost definitivate și ulterior transmise instituțiilor de învățământ general, direcților raionale, instituțiilor de profil subordonate Ministerului Educației.

În perioada de referință, consultantul PR al PRIM a mai elaborat/redactat prezentări, rapoarte, discursuri, scrisori, alte materiale, care au fost utilizate la evenimentele/ședințele organizate de Ministerul Educației. Prin intermediul lor au fost aduse la cunoștință publicului măsurile întreprinse de Ministerul Educației pentru reforma învățământului general, indicatorii care au fost realizați până la momentul actual, acțiunile preconizate pentru următoarea perioadă.

# Debursări în cadrul Proiectului ”Reforma Învățământului în Moldova”

Conform situației din 31 decembrie 2017, *în total au fost realizați 12 din cei 16 indicatori (DLI) inițiali,* pentru care au fost debursate 16,4 mln. XDR sau echivalentul a 23,5 mln. dolari SUA din creditul inițial de 26.1 mln. XDR sau echivalentul a 40 mln. dolari SUA. Trei indicatori DLI 2, 3 și 4 au fost restructurați și resursele financiare în sumă de 12 mln. dolari USD au fost realocate către Fondul de Investiții Sociale din Moldova pentru a fi debursate conform metodei tradiționale de debursări. *În Anexa 2 este prezentat un Tabel în care este detaliat progresul de implementare a tuturor indicatorilor.*

Restructurarea din februarie 2017 a inclus și revizuirea Cadrului de rezultate și monitorizare a proiectului, care este prezentat în Anexa 3.

În luna iunie 2017, Curtea de Conturi a Republicii Moldova, în temeiul mandatului legal, a realizat la Ministerul Educației auditul situațiilor financiare ale Proiectului Reforma Învățământului în Moldova pentru anul 2016. Misiunea de audit a fost inițiată și efectuată, la solicitarea Ministerului Educației, în condițiile prevăzute de Acordul de Finanțare, încheiat între Guvernul Republicii Moldova și Asociația Internațională pentru Dezvoltare, ratificat prin Legea nr. 89 din 19 aprilie 2013, cu modificările ulterioare, rezultatele obținute fiind racordate la cerințele stabilite în conformitate cu termenii de referință pentru auditul financiar.

# Finanțarea adițională pentru PRIM

În vederea continuării acordării suportului Guvernului Republicii Moldova în implementarea reformelor în educație, echipa Băncii Mondiale și a Ministerului Educației, Culturii și Cercetării au convenit asupra acordării finanțării adiționale în valoare de 7.1 milioane DST (10 milioane USD echivalent) pentru Proiectul Reforma Învățămîntului în Moldova.

Finanțarea adițională constituie o oportunitate de a continua reformele în domeniul educației în vederea îmbunătățirii calității și eficienței în învățământul primar și secundar general. Activitățile care urmează să fie susținute în cadrul finanțării adiționale au fost selectate în baza următorilor factori: relevanța strategică pentru obiectivul de dezvoltare al proiectului, performanța actuală, rezultatele promițătoare cu impact mare și sustenabilitatea preconizată. În cadrul finanțării adiționale propuse, proiectul PRIM va continua susținerea activităților existente, inițiate în cadrul Proiectului, sau consolidarea acestor activități, precum și unele activități adiționale:

* implementarea standardelor de asigurare a calității în instituțiile de învățământ, prin dotarea laboratoarelor școlare cu echipamentele necesare unui proces educațional modern, precum și cu echipament ICT pentru circa 160 de școli;
* asigurarea centrelor de resurse din instituțiile de învățământ cu echipament specializat, materiale de învățare pentru copiii cu dizabilități și/sau cerințe educaționale speciale;
* efectuarea evaluărilor programelor de formare și, după caz, ajustarea acestora și elaborarea noilor module privind sensibilizarea de gen și educația incluzivă;
* formarea cadrelor didactice și de conducere;
* formarea cadrelor didactice de sprijin care lucrează cu elevii cu dizabilități și /sau cerințe educaționale speciale;
* îmbunătățirea sistemului de evaluare a elevilor;
* consolidarea calității datelor și a sistemelor informaționale de management în educație;
* consolidarea capacităților Agenției Naționale pentru Curriculum și Evaluare și ale Inspectoratului Școlar Național;
* pilotarea unui nou mecanism de finanțare a instituțiilor preșcolare;
* acordarea asistenței tehnice pentru a susține implementarea, monitorizarea și evaluarea programului de reformă în educație.

Prin scrisoarea nr. 13/1-7/333 din 29 noiembrie 2017, Ministerul Finanțelor a adresat o solicitare către Banca Mondială privind examinarea posibilității de acordare a finanțării adiționale pentru PRIM. Pe data de 12 și 13 decembrie 2017, au avut loc discuții tehnice între reprezentanții Republicii Moldova și reprezentanții Asociației Internaționale pentru Dezvoltare (Banca Mondială) pentru finanțarea adițională propusă pentru proiectul PRIM. În cadrul discuțiilor tehnice Părțile au examinat și au agreat modificările minore la următoarele documente: Acordul de Finanțare între Republica Moldova și Asociația Internațională pentru Dezvoltare, Scrisoarea de debursare și Documentul proiectului pentru finanțarea adițională propusă. În cadrul discuțiilor tehnice s-a convenit că odată cu adoptarea și publicarea Decretului Președintelui privind inițierea negocierilor pentru finanțarea adițională, aceste discuții tehnice vor fi actualizate în negocieri oficiale și aceasta va fi inclus în Procesul-verbal de Negocieri. Pe data de 22 decembrie 2017, Președintele Republicii Moldova a semnat Decretul nr. 510-VIII privind inițierea negocierilor asupra proiectului Acordului de Finanțare (Finanțare Adițională pentru Proiectul Reforma Învățămîntului în Moldova) dintre Republica Moldova și Asociația Internațională pentru Dezvoltare. Procesul-verbal de negocieri a fost semnat de către Părți la 29 decembrie 2017.

*Activitățile propuse pentru finanțarea adițională sunt prezentate în Anexa nr. 4.*

# *Anexa nr. 1 Lista școlilor de circumscripție care sunt renovate de MECC și FISM*

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. d/o | Raionul | Localitatea | Denumirea școlii | Numărul de elevi în instituție la situația din *01 septembrie 2016* | Numărul de elevi în instituție la situația din 31 mai 2017 | Numărul de elevi transportați și care vin din alte localități | Numărul de elevi cu cerințe educaționale speciale |
| **Lista instituțiilor de învățământ care urmează să fie renovate de FISM** | | | | | | | |
| 1 | Cimislia | Or. Cimislia | LT Mihai Eminescu | 688 | 680 | 41 | 17 |
| 2 | Ungheni | Or. Ungheni | LT Alexandru Puskin | 983 | 979 | 107 | 12 |
| 3 | Orhei | Or. Orhei | LT Ion Luca Caragiale | 1147 | 1165 | 37 | 12 |
| 4 | Glodeni | Or. Glodeni | LT Vasile Coroban | 487 | 483 | 6 | 11 |
| 5 | Telenesti | Or. Telenesti | LT Mihai Eminescu | 642 | 642 | 115 | 20 |
| 6 | Anenii Noi | Or. Anenii Noi | LT Mihai Eminescu | 931 | 917 | 155 | 16 |
| 7 | Straseni | Or. Strașeni | LT Mihai Eminescu | 900 | 878 | 205 | 26 |
| 8 | Singerei | Com. Pepeni | LT A. Agapie | 839 | 831 | 69 | 28 |
| 9 | Vulcanesti | Or. Vulcanesti | LT A. Doljenco | 810 | 797 | 98 | 8 |
| 10 | Ialoveni | Or. Ialoveni | LT A. Vartic | 770 | 764 | 92 | 12 |
| 11 | Soroca | Or. Soroca | LT P. Rares | 837 | 832 | 70 | 15 |
| 12 | Hincesti | Com Carpineni | LT S. Holban | 691 | 673 | 56 | 21 |
| 13 | Cahul | Com. Colibasi | LT V. Alecsandri | 675 | 656 | 67 | 14 |
| 14 | Stefan Voda | Or. Stefan Voda | LT Stefan Voda | 599 | 599 | 175 | 1 |
| 15 | Rezina | Or. Rezina | LT Alexandru cel Bun | 853 | 852 | 105 | 4 |
| **Lista instituțiilor de învățământ care sunt renovate de MECC** | | | | | | | |
| 1 | Nisporeni | Com. Varzaresti | Gimnaziul Alexandru cel Bun | 334 | 332 | 58 | 10 |
| 2 | Cantemir | Com. Gotesti | LT Vasile Pirvan | 356 | 346 | 180 | 15 |
| 3 | Calarasi | Com. Sipoteni | LT Mihai Eminescu | 603 | 600 | 76 | 24 |
| 4 | Leova | Or. Iargara | LT Lucian Blaga | 375 | 375 | 42 | 15 |
| 5 | Riscani | Or. Costesti | LT S. Lucaci | 338 | 333 | 78 | 12 |
| 6 | Causeni | Com. Salcuta | LT M. Manole | 537 | 529 | 186 | 22 |
| **Numărul total al elevilor** | | | | **14,395** | **14,263** |  |  |
| **În mediu** | | | | **685 elevi** | **679 elevi** | **14.1% din alte localități** | **2.2% elevi cu CES** |

# *Anexa nr. 2 Progresul de implementare a Indicatorilor de debursare ai PRIM*

| **Indicatorii de Debursare (ID)** | | **Anul scontat de realizare** | | | | | **Suma debursată legată de indicator**  **(echivalent în milioane dolari SUA)[[1]](#footnote-1)** | **Statutul** |
| --- | --- | --- | --- | --- | --- | --- | --- | --- |
| **1** | **2** | **3** | **4** | **5** |
| **Componenta 1: Consolidarea calității în educație** | | | | | | | |  |
| Implementarea standardelor de asigurare a calității în școli | 1. Standardele pentru şcolile de circumscripție aprobate | x |  |  |  |  | 2.5 | **ID realizat.**  *Debursat in februarie 2015* |
| 1. 30 la sută din școlile de circumscripție corespund standardelor aprobate de asigurare a calității în școli |  |  | x |  |  | 4.0 | **Anulat**  *Restructurat în februarie 2017* |
| 1. 50 la sută din școlile de circumscripție corespund standardelor aprobate de asigurare a calității în școli |  |  |  | x |  | 4.0 | **Anulat**  *Restructurat în februarie 2017* |
| 1. 70 la sută din școlile de circumscripție corespund standardelor aprobate de asigurare a calității în școli |  |  |  |  | x | 4.0 | **Anulat**  *Restructurat în februarie 2017* |
| Stabilirea programelor de formare și remunerare pentru directorii de școală și cadrele didactice | 1. Programul actualizat de formare a cadrelor manageriale şi didactice şcolare aprobat în mod oficial şi implementarea acestuia iniţiată |  | x |  |  |  | 2.0 | **ID realizat.**  *Debursat în decembrie 2016* |
| 1. 30 la sută din cadrele manageriale şi 10 la sută din cadrele didactice şcolare formate în conformitate cu programul revizuit de formare a cadrelor manageriale şi didactice şcolare |  |  | x |  |  | 2.0 | *Debursat în decembrie 2017* |
| 1. Sistemul nou de salarizare a cadrelor manageriale şi didactice şcolare aprobat. |  |  |  | x |  | 2.0 | ***Urmează să fie anulat în cadrul restructurării propuse*** |
| Îmbunătățirea sistemului de evaluare al elevilor | 1. Admiterea Republicii Moldova pentru participare la PISA 2015 | x |  |  |  |  | 2.0 | **ID realizat.**  *Debursat în decembrie 2013* |
| 1. Rezultatele participării Moldovei la PISA 2015 analizate şi difuzate |  |  |  |  | x | 2.0 | **ID realizat.**  *Debursat în iunie 2017* |
| 1. Evaluarea naţională revizuită a tuturor elevilor claselor a IV-a şi a IX-a finalizată, și rezultatele ei analizate, diseminate şi utilizate de ME |  |  | x |  |  | 2.0 | **ID realizat.**  *Debursat în februarie 2016* |
| Îmbunătățirea calității datelor și sistemelor informaționale de management în educație | 1. Instituirea unui Sistem Informaţional de Management în Educație (SIME) consolidat. | x |  |  |  |  | 2.0 | **ID realizat.**  *Debursat în martie 2014* |
| 1. Fişa de evaluare a şcolii, generată în sistemul SIME consolidat şi remise tuturor şcolilor cu rezultatele şi tendinţele de performanţă comparative la nivel regional şi naţional |  |  | x |  |  | 2.0 | **ID realizat.**  *Debursat în decembrie 2014* |
| **Componenta 2: Îmbunătățirea eficienței în sectorul educației** | | | | | | | |  |
| Eficientizarea învățămîntului general | 1. 80 la sută din instituţiile din învăţământul primar şi secundar general au bugetele lor aprobate în conformitate cu noua formulă de finanţare per elev | x |  |  |  |  | 2.0 | **ID realizat.**  *Debursat în decembrie 2013* |
| 1. 980 de clase reorganizate ale instituţiilor din învăţământul primar şi secundar general în comparație cu anul de referință 2011-2012 |  | x |  |  |  | 2.0 | **ID realizat.**  *Debursat în decembrie 2015* |
| 1. Raportul elev-cadru didactic pentru clasele I-XII majorat de la 10,5:1 la 11,5:1 |  |  |  | x |  | 2.0 | **ID realizat.**  *Debursat în martie 2016* |
| 1. Sistem funcțional pentru monitorizarea detaliată şi reducerea abandonului şcolar în învăţământul general (folosind sistemul SIME) |  | x |  |  |  | 2.0 | **ID realizat.**  *Debursat în iulie 2015* |

# *Anexa 3. Cadrul de rezultate şi monitorizare*

**Proiectul Reforma Învățământului în Moldova**

| **Obiectivul de dezvoltare a proiectului:** de a îmbunătăți condițiile de învățare în școlile de circumscripție vizate și de a consolida sistemele de monitorizare în educație ale Beneficiarului, prim promovarea reformelor eficiente în sectorul educațional. | | | | | |
| --- | --- | --- | --- | --- | --- |
| Indicatorii de rezultate la nivel de ODP | Linia de referință  (2012) | Obiectivul final  (2019) | Raportarea și colectarea datelor | | |
| Periodicitatea și rapoartele | Instrumentele de colectare a datelor | Responsabilitatea pentru colectarea datelor |
| 1. Numărul total de școli de circumscripție care corespund cerințelor infrastructurii conform standardelor naționale de asigurare a calității | 0 | 15 | Rapoarte de monitorizare semestriale | (i) Rapoarte de progres privind implementarea Proiectului; (ii) verificarea de partea terță | MEd (prin intermediul UMP) și FISM |
| 2. Fișele școlii cu date comparative privind performanța școlii (2015-2018) diseminate în mod public | 0 | 5 | Rapoarte de monitorizare semestriale | (i) Baza de date a SIME consolidată; (ii) Rapoarte de progres privind implementarea Proiectului | MEd (prin intermediul UMP) |
| 3. Rata elev-cadru didactic pentru elevii din clasele 1-12 din învățămîntul primar și secundar general | 10.85:1 | 11.85:1 | Rapoarte de monitorizare semestriale | (i) Datele Biroului Național de Statistică (BNS) privind elevii și cadrele didactice; (ii) baza de date consolidată a SIME | MEd (prin intermediul UMP) |
| Componenta 1. Consolidarea calității educației | | | | | |
| 1. Noile standarde minime de asigurare a calității aprobate în mod oficial de către MEd | Nu | Da | O dată | (i) Raport privind standardele pentru școlile de circumscripție; (ii) Rapoarte de progres privind implementarea Proiectului | MEd (prin intermediul UMP) | |
| 2. Școli de circumscripție adiționale care corespund cerințelor infrastructurii conform standardelor naționale de asigurare a calității, finanțate de bugetul de stat | 0 | 6 |  |  |  | |
| 3. Programul de formare actualizat pentru directorii de școală și cadrele didactice aprobat în mod oficial și implementarea acestuia inițiată | Programul de formare existent pentru directorii de școală și cadrele didactice urmează să fie actualizat | Planul de lucru pentru actualizarea programului existent de formare a directorilor de școală și cadrelor didactice aprobat și formarea pilot finalizată | Rapoarte de monitorizare semestriale | (i) Raport privind situația și calitatea predării și managementului școlar în Moldova; (ii) Rapoarte de progres privind implementarea Proiectului | MEd (prin intermediul UMP) | |
| 4. Directorii de școală instruiți în cadrul programului de formare revizuit | 0 procente | 30 procente | Rapoarte de monitorizare semestriale | (i) Rapoarte de progres privind implementarea Proiectului; (ii) Lista directorilor de școală care au participat la formare în cadrul proiectului | MEd (prin intermediul UMP) | |
| 5. Cadrele didactice instruite în cadrul programului de formare revizuit | 0 procente | 10 procente | Rapoarte de monitorizare semestriale | (i) Rapoarte de progres privind implementarea Proiectului; (ii) Lista cadrelor didactice care au participat la formare în cadrul proiectului | MEd (prin intermediul UMP) | |
| 6. Numărul de cadre didactice calificate din învățămîntul primar rezultate din intervențiile proiectului (INDICATOR DE BAZĂ) | 0 | 830 | Rapoarte de monitorizare semestriale | (i) Rapoarte de progres privind implementarea Proiectului; (ii) Lista cadrelor didactice care au participat la formare în cadrul proiectului | MEd (prin intermediul UMP) | |
| 7. Noul program de remunerare pentru directorii de școală și cadrele didactice adoptat de Guvern | Programul de remunerare existent pentru directorii de școală și cadrele didactice urmează să fie actualizat | Noul program de remunerare pentru directorii de școală și cadrele didactice adoptat în mod oficial de Guvern | O dată | (i) Raport privind analiza programului existent de remunerare pentru directorii de școală și cadrele didactice; (ii) Decizia Guvernului | MEd (prin intermediul UMP) | |
| 8. Raportul de analiză a performanțelor Moldovei la PISA 2015 este diseminat în mod public | Nici un raport | Un raport diseminat în mod public | O dată | (i) Raport privind performanța Moldovei la PISA | Agenția pentru Asigurarea Calității a MEd | |
| 9. Sistem pentru evaluarea învățării la nivel primat (INDICATOR DE BAZĂ) | Da | DA | Rapoarte de monitorizare semestriale | (i) Rapoarte de progres privind implementarea Proiectului | MEd (prin intermediul UMP) | |
| 10. Administrarea testării naționale revizuite a elevilor din clasa a 4-a finalizată | Testele naționale existente și ghidurile de punctaj pentru toți elevii din clasa a 4-a | Toți elevii din clasa a 4-a evaluați la limba română și matematică, în baza testării naționale revizuite | Rapoarte de monitorizare semestriale | (i) Rapoarte de progres privind implementarea Proiectului | Agenția pentru Asigurarea Calității a MEd | |
| 11. Administrarea testării naționale revizuite a elevilor din clasa a 9-a finalizată | Testele naționale existente și ghidurile de punctaj pentru toți elevii din clasa a 9-a | Toți elevii din clasa a 9-a evaluați la limba română și matematică, în baza testării naționale revizuite | Rapoarte de monitorizare semestriale | (i) Rapoarte de progres privind implementarea Proiectului | Agenția pentru Asigurarea Calității a MEd | |
| 12. Raportul de analiză a rezultatelor evaluărilor naționale diseminat în mod public | 0 | 3 | Rapoarte de monitorizare semestriale | (i) Raportul AAC privind performanțele elevilor | Agenția pentru Asigurarea Calității a MEd | |
| Componenta 2. Îmbunătățirea eficienței sectorului educației | | | | | |
| 1. Instituțiile de învățămînt primar și secundar general au bugetele aprobate conform noii formule de finanțare per elev | 38 procente | 80 procente | Rapoarte de monitorizare semestriale | (i) *Monitorul Oficial*; (ii) datele din raion ce reflectă bugetul școlii aprobat; (iii) Rapoarte de progres privind implementarea Proiectuilui | Șeful Direcției Generale Economie, Patrimoniu și Finanțe (prin intermediul UMP) | |
| 2. Numărul total de clase reorganizate în instituțiile de învățămînt primar și secundar general | 0 | 980 | Rapoarte de monitorizare semestriale | (i) baza de date a Biroului Național de Statistică; (ii) baza de date consolidată a SIME; (iii) Rapoarte de progres privind implementarea Proiectului | MEd (prin intermediul UMP) | |
| 3. Sistem funcțional pentru a monitoriza îndeaproape abandonul școlar în instituțiile de învățămînt primar și secundar general (utilizînd SIME) | Nici un sistem funcțional pentru monitorizarea și atenuarea abandonului școlar | Ratele abandonului școlar sunt determinate, utilizînd datele dezagregate la nivel de școli | Rapoarte de monitorizare semestriale | (i) Rapoarte de progres privind implementarea Proiectului; (ii) date privind înscrierea elevilor, abandonul școlar și situația socială a elevilor; (iii) SIME consolidat | MEd (prin intermediul UMP) | |
| Componenta 3. Îmbunătățirea capacității Ministerului Educației de a monitoriza reforma | | | | | |
| 1. Stabilirea Sistemului Informațional de Management în Educație (SIME) consolidat pentru instituțiile de învățămînt primar și secundar general stabilit | Sistemul existent de cartografiere școlară | Datele SIME consolidate, utilizate pentru elaborarea fișelor școlii | Rapoarte de monitorizare semestriale | (i) Baza de date SIME privind elevii, cadrele didactice, cadrele non-didactice și instituțiile de învățământ; (ii) Rapoarte de progres privind implementarea Proiectului | MEd (prin intermediul UMP) | |
| 2. Beneficiarii direcți ai proiectului (INDICATORUL DE BAZĂ) | 0 | 336,700 | Rapoarte de monitorizare semestriale | (1) Datele Biroului Național de Statistică (BNS) privind elevii și cadrele didactice; (ii) Baza de date consolidată a SIME; (iii) Rapoarte de progres privind implementarea Proiectului | MEd (prin intermediul UMP) | |

# *Anexa nr. 4 Activitățile PRIM și PRIM - FA și rezultatele scontate ale proiectului*

|  |  |  |  |  |
| --- | --- | --- | --- | --- |
| **Componentele** | **Domeniul de axare** | **Activitățile PRIM** | **Activitățile PRIM-FA** | **Rezultatele**  **proiectului** |
| 1. Consolidarea calității educației | Implementarea standardelor de asigurare a calității pentru școli | * Definirea standardelor pentru școlile de circumscripție. * Reabilitarea școlilor de circumscripție pentru a implementa standardele. | * Dotarea şcolilor vizate cu laboratoare școlare și echipament pentru tehnologiile informaționale și comunicaționale. * Dotarea școlilor vizate cu materiale speciale de învățare și predare și echipament selectat. | * Numărul total al şcolilor de circumscripție care corespund cerinţelor de infrastructură prevăzute de standardele naţionale de asigurare a calităţii. |
| Instituirea programelor de formare şi remunerare a cadrelor didactice şi directorilor de școală | * Actualizarea programului pentru formarea cadrelor didactice şi directorilor de școală. * Formarea primului grup de cadre didactice şi manageriale. * Actualizarea şi adoptarea noului program de salarizare a cadrelor didactice şi manageriale. | * Evaluarea programelor de formare a directorilor de şcoală şi cadrelor didactice și actualizarea în mod corespunzător, cu includerea modulelor de sensibilizare la gen şi educaţie inclusivă. * Formarea celui de-al doilea grup de cadre didactice și directori de școală, în baza programului de formare actualizat. * Elaborarea în profunzime a modulelor educaționale speciale și formarea cadrelor didactice de sprijin şi psihopedagogilor care lucrează cu copiii cu necesităţi speciale şi disabilităţi. | * Cadrele didactice care întrunesc obiectivele de formare stabilite |
| Dezvoltarea capacităţii Inspectoratului Şcolar Naţional (IŞN) |  | * Consolilarea capacităților ISN, inclusiv: * susţinerea participării la conferințe, inclusiv la Conferinţa Permanentă a Inspectoratelor Şcolare Naţionale şi Regionale (SICI). * desfășurarea evaluărilor necesităţilor de formare, formarea inspectorilor și managerilor școlari, precum și evaluarea formării. * Elaborarea paginii web a IŞN și SIM pentru inspecţiile şcolare conectate la SIME.. |
| Elaborarea mecanismelor și dezvoltarea capacităților pentru primirea feedback-ului de la comunitate-părinți |  | * Susținerea elaborării și implementării unor studii de obținere a feedback-ului de la părinți/comunitate și grupuri țintă, axate pe evaluarea percepțiilor implicării comunității și responsabilității școlii (cu privire la renovarea școlilor și efortul personalului școlii de a se implica și/sau a fi receptiv la părinți). * Modernizarea portalului pentru date deschise pentru utilizarea publică. |  |
| Îmbunătăţirea sistemului de evaluare a elevilor | * Participarea la PISA 2015 * Administrarea testării naţionale revăzute a tuturor elevilor de clasa a 4-a și a 9-a (2015-2019) | * Susţinerea participării la PISA 2018 şi pregătirii pentru PISA 2021. * Consolidarea capacităţilor Agenţiei Naţionale pentru Curriculum şi Evaluare (ANCE). * Îmbunătățirea sistemului SAPD pentru a prelua datele din SIME. | * Fişele şcolii cu date comparative privind performanţa şcolii elaborate şi publicate (5 rapoarte: 2015 - 2019) |
| Îmbunătăţirea calităţii datelor şi a sistemului informaţional de management în educaţie (SIME) | * Consolidarea SIME pe segmentul învăţământului primar şi secundar general. | * Elaborarea şi includerea modulelor învăţământ profesional tehnic VET în SIME. * Formarea utilizatorilor adiționali privind utilizarea SIME. |
| 1. Îmbunătăţirea eficienţei sectorului educaţiei | Îmbunătăţirea eficienţei învăţământului general | * Reorganizarea claselor în instituțiile de învățământ primar și secundar general. * Instituirea unui sistem de monitorizare a abandonului şcolar.. | * Analiza formulei de finanţare per elev şi ajustarea acesteia, după necesitate. * Pilotarea noului mecanism de finanţare a instituţiilor preşcolare în raioanele selectate | * Raportul elev-cadru didactic a crescut de la 10.85:1 la 11.85:1 |
| 1. Îmbunătăţirea capacităţii ME de monitorizare a reformei. | Acordarea asistenţei tehnice ME în vederea susţinerii implementării, monitorizării şi evaluării programului de reformă a educaţiei | * Acordarea asistenţei tehnice în vederea implementării reformei (formări, vizite de studiu, AT). * Susținerea implementării proiectului. | * Acordarea asistenţei tehnice în vederea implementării reformei (formări, vizite de studiu, AT, analize, evaluarea impactului). * Suport pentru stabilirea și funcționalitatea Mecanismului de Soluționare a Petițiilor |  |

1. USD equivalent based on the exchange rate at the time of project negotiations. [↑](#footnote-ref-1)